tartuNLP/wikipedia-smugri-20251201 huggingface dataset:
Okaton

Okaton on rahvaloendustel arvestatav kohaliku omavalitsuseta ala ("census-designated place") USA-s Lõuna-Dakota osariigis Jonesi maakonnas Okatoni vallas. Okaton paikneb tasandikulisel alal kiirtee Interstate 90 ja endise Chicago, Milwaukee, St. Paul and Pacific Railroadi raudtee kõrval Belvidere ja Murdo linna vahel.
2010. aasta rahvaloenduse kohaselt on elanike arv 36. Aastal 2000 oli elanikke 29. Enamik inimesi elab lähedal asuvates farmides. Paljud hooned on lagunenud ning elutegevusest annavad märku vaid vana universaalkauplus ja väike postkontor. Raudtee ääres paikneb mahajäetud viljaelevaator. Sellele kirjutati ühe filmi tarvis tekst "Bingo Grain Co", kuigi see film ei valminud kunagi. Asulas paikneb ka endine kool.
Asula loodi Chicago, Milwaukee, St. Paul and Pacific Railroadi raudteeliini äärde. Kuna raudtee kulges 1900. aastate alguses läände Rapid Cityni, oli asulas paljude raudteetööliste elupaik. Sinna loodi ka palju ettevõtteid.
Kui raudtee-ehitus liikus lääne poole, suundusid paljud Okatonist ära. Kuigi paljud talupidajad, kes kasvatasid karja ja põldudel vilja, jäid sinna veel elama, hakkasid ka nemad peagi asulast lahkuma, sest talved olid seal üsna karmid. Suure depressiooni ajal lahkusid paljud linnadesse tööle.
1980. aastate keskel ehitati Okatoni kõrvale kiirtee Interstate 90. Samal ajal hakati asulat muutma turismiatraktsiooniks.
Enar

Enar on mehenimi.
2019. aasta 1. jaanuari seisuga oli eesnimi Enar Eestis 90 mehel.
Erko

Erko on mehenimi.
2020. aasta 1. jaanuari seisuga oli Eestis eesnimi Erko 355 mehel. Erko oli levikult 329. mehenimi. Erko oli keskmiselt 32 aasta vanune (mediaanvanus oli 33). Kõige populaarsem oli eesnimi Erko vanuserühmas 30–34, kus neid oli 10 000 elaniku kohta 7,40.
Kert

Kert on eesnimi, mida on pandud meestele ja naistele. XIX sajandil oli Kert kasutusel ainult naisenimena.
2018. aasta seisuga oli see Eestis esinemissageduselt 165. mehenimi. 1. jaanuari 2018 seisuga oli Eestis eesnimi Kert 1002 mehel.
2018. aasta seisuga oli see Eestis esinemissageduselt 2408. naisenimi. 1. jaanuari 2018 seisuga oli Eestis eesnimi Kert 12 naisel.
Timo (eesnimi)

Timo on mehenimi.
Eestis.
1. jaanuari 2019 seisuga oli Eestis eesnimi Timo 1009 mehel. Timo on Eestis populaarsuselt 164. mehenimi.
Timo oli keskmiselt 27 aasta vanune (mediaanvanus oli 29).
Kõige populaarsem oli eesnimi Timo vanuserühmas 25–29, kus neid on 10 000 elaniku kohta 20,3 ning Viljandi maakonnas, kus neid on 10 000 elaniku kohta 12,73.
Lätis.
Lätis oli 2021. aasta 30. juuni seisuga eesnimi Timo 15 inimesel.
Liisi Eesmaa

Liisi Eesmaa (sündinud 16. mail 1984 Tartus) on eesti moekunstnik ja stilist.
Elulugu.
Liisi Eesmaa on pärit Tartust. Ta lõpetas 2003. aastal Tartu Kunstigümnaasiumi ning õppis moedisaini Euroülikoolis (2003–2004) ja Eesti Kunstiakadeemias (2004–2007). 
Alates 2015. aastast töötab Eesti Kunstiakadeemias eksperimentaalvormide meistriklassi õppejõuna. 
Isiklikku.
Elukaaslase filmirežissöör Madis Ligemaga on tal poeg Kuu ja tütar Päike.
Kristjan Lüüs

Kristjan Lüüs (sündinud 17. märtsil 1991) on eesti näitleja.
Ta on lõpetanud 2010. aastal Tartu Kunstigümnaasiumi ja 2015. aastal Tartu Ülikooli Viljandi kultuuriakadeemia näitlejana (10. lend).. Töötab alates 2014. aastast teatris Must Kast.
Isiklikku.
Ta oli aastatel 2016–2021 abielus näitleja Maris Lüüsiga.
Tšornobajivka (Bilozerka rajoon)

Tšornobajivka (ukraina keeles Чорнобаївка) on küla Ukrainas Hersoni oblastis Hersoni rajoonis. Elanike arv oli 2001. aasta seisuga 9275.
Küla edelaserval asub Hersoni rahvusvaheline lennujaam.
Ajalugu.
Pärast 2022. aasta 2. märtsil lõppenud Hersoni lahingut langes asula Venemaa relvajõudude kontrolli alla.
2022. aasta märtsi jooksul toimunud Ukraina rünnakutes hukkus lennuväljal Venemaa relvajõudude kindralleitnant Jakov Rezantsev. Teise kindrali 
Andrei Mordvitševi hukkumine osutus valeinfoks.
Türgi saun (Ingres)

„Türgi saun“ (prantsuse keeles „Le Bain turc“) on prantsuse kunstniku Jean Auguste Dominique Ingresi õlimaal puidul.
1862. aastal valminud teos on külastajatele vaatamiseks väljas Pariisis Louvre'is.
Rami Malek

Rami Malek (sündinud 12. mail 1981 Los Angeleses) on Ameerika Ühendriikide kodakondsusega kopti päritolu filminäitleja.
Ta sai tuntuks USA Networki teleseriaalis "Mr. Robot" (2015–2019), kus ta mängib häkkerit.
Tema tuntuim roll on Freddie Mercury filmis "Bohemian Rhapsody" (2018). Selle rolli eest on ta saanud Kuldgloobuse, Bafta ja Oscari.
Teleseriaal

Teleseriaal ehk telesari ehk seriaal on televisiooni jaoks toodetud film, mis on mõeldud näitamiseks osade kaupa.
Türgi saun

 
Türgi saun ehk araabia saun ehk kuumaõhusaun ehk hammam (türgi keeles "hamam"; araabia keeles حمّام "ḥammām") on peamiselt islamimaades kasutatav sauna variant, kus õhutemperatuuri tõus (kuni 40–50 °C) saavutatakse veebasseinide kuumutamisega, millest eraldub õhku sooja ja niiskust.
Ajalugu.
Sellise sauna leiutasid Lähis-Ida araablased 7. sajandil, ent selle juured ulatuvad juba Vana-Roomasse ja saunad sarnanevadki oma olemuselt rooma termidega. Väga suur osa sellistest saunadest on pärit Osmanite riigi aegadest. Seetõttu on neil mõjusid ka bütsantsi arhitektuurist ja neid on sageli kutsutud vanarooma sauna türgi variandiks.
Hammamites töötasid noortest poistest massöörid ehk tellagid (türgikeelsest sõnast "tellak"), habemeajajad, rätsepad jt. Hammamitest kujunes üks peamisi isikliku hügieeni eest hoolitsemise kohti islamimaailmas, neid rajati igasse linna. Algselt vaid meeste kasutuses olnud saunades käisid hiljem õhtuti mehed ja hommikuti naised.
Hammam on üks traditsioonilisi saunu, mille tavad on säilinud tänapäevani.
Kirjeldus.
Türgi saun on oma olemuselt ja toimelt leebem võrreldes rooma saunaga. Temperatuur on selles +40 °C kuni +45 °C ja siiski alla +60 °C. Selles ei ole kerist ja seetõttu ei ole see eriti kuum saun. 
Sauna võib jagada kolmeks osaks. Peale riietusruumi on selles kõigepealt soe ruum, kus alguses lesitakse soojal ja niiskel põrandal ning kus kuum ja kuiv õhk paneb saunalise higistama. 
Seejärel minnakse üle sauna kõige tähtsamasse kohta, mis on kuum ja niiske massaažiruum. Ruum saab oma soojuse kuumaveebasseinist. Selle keskel on küttekeha kohal asetsev kivist lavats, mis mahutab suuremates saunades kümneid inimesi. Seal toimub juba ka osa ühiskondlikust läbikäimisest, sest massaaži ajal vesteldakse üksteisega. Massaažiga võetakse korralikult läbi kogu kehapind ja keha loputatakse lõpuks üle külmaveebasseinidest tuleva jaheda veega.
Viimaks puhatakse ja jahtutakse maha jahedamas ruumis, kus võidakse pakkuda ka teed või muid jooke, suupisteid vms.
Anonymous

Anonymous on anonüümsete aktivistide ja häktivistide rahvusvaheline, ilma keskse ülesehituseta ühendus (võrgustik). Anonymoust on nimetatud "detsentraliseeritud juhtimisstruktuuriga internetikogukonnaks, mis tegutseb pigem ideede kui käskude järgi".
Anonymousel puudub vormiliselt liikmeskond ning iga inimene võib selle nime all tegutseda.
Anonymouse liikumine tekkis 2003. aasta paiku pildifoorumis (inglise keeles "imageboard") 4chan, kus kasutajad allkirjastavad vaikimisi oma postitused pseudonüümiga Anonymous. Anonymouse liikumisega seotud inimesed (tuntud ka kui "anonid") kasutavad avalikult esinedes mõnikord oma isikusamasuse varjamiseks Guy Fawkesi maske, mis on inspireeritud romaanist ja filmist "V nagu veritasu".
Anonymous sai kuulsaks mitmete, ajakirjanduses laialt kajastatud, "meediatrikkidega" (näiteks 4chani asutaja Christopher Poole'i valimine ajakirja Time korraldatud veebiküsitluses aasta inimeseks) ja hajutatud teenusetõkestamise (DDoS) rünnetega valitsuste, usuorganisatsioonide ja üleilmsete äriühingute/korporatsioonide veebiserveritele. 
Väidetavalt Anonymousega seotud küberrünnakutes osalemise eest on erinevates riikides vahistatud mitmeid inimesi. Hinnangud võrgustiku tegevuse (ja selle efektiivsuse) osas on väga erinevad, pooldajad on Anonymoust kirjeldanud kui "vabadusvõitlejaid" ja "interneti Robin Hoode", kriitikud aga kui "küberlintšijaid" ja "küberterroriste". 2012. aastal valis uudisteajakiri Time Anonymouse "Maailma 100 kõige mõjuvõimsama inimese" hulka.
Anonymousel puudub ühiselt omaksvõetud filosoofia või poliitiline ideoloogia ning võrgustiku liikmete omavahelised eriarvamused on tavapärased. Üldiselt seisavad anonid üksmeelselt vastu internetitsensuurile ja toetavad netineutraalsust. Samuti oli Anonymous Occupy Wall Streeti ja Araabia kevade varajane toetaja.
Anonymous allkirjastab paljud oma avaldused ja pöördumised juhtlausega: "Teadmised on priid. Me oleme Anonymous. Me oleme Leegion. Me ei andesta. Me ei unusta. Eeldage meie tulekut." ("Knowledge is free. We are Anonymous. We are Legion. We do not forgive. We do not forget. Expect us.")
Triin Ruumet

 
Triin Ruumet (sündinud 2. juulil 1988) on eesti filmirežissöör. 
Ta lõpetas 2008 Tallinna Vanalinna Hariduskolleegiumi Gümnaasiumi ning õppis seejärel Tallinna Ülikooli Balti Filmi- ja Meediakoolis: 2008–2009 bakalaureuseõppes audiovisuaalse meedia erialal, 2009–2011 bakalaureuseõppes filmirežii erialal ja 2011–2012 magistriõppes filmirežii erialal.
2014. aastal valmis tal lühifilm "Tupsu".
Triin Ruumeti esimene täispikk mängufilm "Päevad, mis ajasid segadusse" valmis 2016. aastal, mida saatis suur edu. Film pälvis 2017. aastal Eesti filmi- ja teleauhinna (EFTA) kuues kategoorias, sealhulgas sai film aasta parima mängufilmi auhinna.
Ruumet on loonud muusikavideo "Protsendid saavad otsa" ansamblile Miljardid.
Triin Ruumeti teine täispikk mängufilm "Tume paradiis" valmis 2023. aastal.
Isiklikku.
Tema lemmikmuinasjutt on "Rapuntsel". Ta harrastab pilatest ja "barre"'i ning on tegelenud ka Muay Thai ja joogaga.
Mati

Mati on eesti mehenimi.
2018. aasta 1. jaanuari seisuga oli Eestis eesnimi Mati 3517 mehel. Mati oli populaarsuselt 31. mehenimi. Mati oli keskmiselt 59 aasta vanune (mediaanvanus oli 61). Kõige populaarsem oli eesnimi Mati vanuserühmas 70–74, kus neid oli 10 000 elaniku kohta 84,65.
2020. aasta 1. jaanuari seisuga oli Eestis eesnimi Mati 3367 mehel. Mati oli populaarsuselt 34. mehenimi.
2022. aasta 1. jaanuari seisuga oli Eestis eesnimi Mati 3191 mehel. Mati oli populaarsuselt 37. mehenimi.
Nimepäev.
Mati nimepäev on 24. veebruaril.
Otto (eesnimi)

Otto on mehenimi.
Lätis oli 2021. aasta 30. juuni seisuga eesnimi Otto 309 inimesel.
Ralf

Ralf on mehenimi.
1. jaanuari 2020 seisuga oli Eestis eesnimi Ralf 562 mehel. Ralf oli Eestis populaarsuselt 252. mehenimi. Kõige populaarsem oli eesnimi Ralf vanuserühmas 0–4, kus neid oli 10 000 elaniku kohta 16,03 ning Rapla maakonnas, kus neid oli 10 000 elaniku kohta 6,26. Ralf oli keskmiselt 22 aasta vanune (mediaanvanus oli 14).
1. jaanuari 2025 seisuga oli eesnimi Ralf 665 mehel. Ralf oli populaarsuselt 236. mehenimi.
Rahvusvaheline vägivallatuse päev

Rahvusvaheline vägivallatuse päev on 2. oktoober.
Ühinenud Rahvaste Organisatsiooni Peaassamblee võttis vastu sellekohase otsuse juunis 2007.
2. oktoober on valitud kui Mahatma Gandhi sünnipäev. Gandhi oli vägivallatuse ideoloog.
Inseneriväe marssal

Inseneriväe marssal (vene keeles "Mаршал инженерных войск") oli Nõukogude Liidu ja Venemaa Föderatsiooni relvajõududes aastatel 1943–1993 kasutusel olnud väeliigi marssali auaste. Auaste vastas armeekindrali aukraadile. Sellest kõrgem oli inseneriväe peamarssali auaste, ehkki seda kunagi kellelegi ei antud.
Hõlmikpuu (perekond)

Hõlmikpuu ("Ginkgo" L.) on hõlmikpuuliste sugukonda kuuluv puude perekond. Perekonna tüüpliik on hõlmikpuu ("Ginkgo biloba" L.).
Hõlmikpuud olid laialt levinud mesosoikumis (245 miljonit – 65 miljonit aastat tagasi): nende fossiile on leitud kogu põhjapoolkeral polaarjoonest kuni Vahemereni ning Põhja-Ameerikast Hiinani.
Hõlmikpuude fossiilseid lehti, näiteks "Gingko sibirica", "Ginkgo concinna", "Ginkgo polaris" ja "Ginkgo paradiantoides", on leitud laidaldaselt ka praegusel Siberi alal.
Nomenklatuur ja taksonoomia.
Saksa loodusteadlane, arst ja maadeuurija Engelbert Kämpfer (ka Kaempfer) (16. september 1651 – 2. november 1716), puutus hõlmikpuuga ("Ginkgo") Nagasakis kokku oma Jaapani reisi ajal 1690. aastal. Teda peetakse "Ginkgo" esmakirjeldajaks. ("Amoenitates Exoticae", 1712). Carl von Linné lähtus liiginimetuse koostamisel Kaempferi kirjeldustest.
6. detsembril 1796 esines briti botaanik James Edward Smith Linné Ühingu ees ettekandega "XXVII. Characters of a new Genus of Plants named SALISBURIA", milles pakkus välja uueks taimeperekonna nimeks "Salisburia" – Richard Anthony Salisbury auks. 
Liike.
Retsentne liik
Väljasurnud liigid
Etümoloogia.
Saksa loodusteadlane, arst ja maadeuurija Engelbert Kämpfer (ka Kaempfer) (1651–1716) puutus hõlmikpuuga ("Ginkgo") Nagasakis kokku oma Jaapani reisi ajal aastatel 1689–1691. Tema „imelikku hääldust“ (transkriptsiooni jaapani keelest ladina keelde) teoses "Amoenitates Exoticae" (1712) "-kgo" peetakse mõnede allikate kohaselt veaks, täpsem oleks olnud "Ginkio" või "Ginkjo" Teiste allikate kohaselt oli Kämpferi transkriptsioon korrektne. Ta kasutas jaapanikeelse aprikoosi märgina kas Kjoo või Kjo. 
Linné lähtus teaduslikul nimepanekul tema kirjeldustest ja jaapani keele osas võis ta eksida.(Hegi, 1981; Masing, 1986; viidanud Sander, Elliku ja Paivel, 3:1990)
Saksa botaanik ja paleobotaanik Karl Mägdefrau (1907–1999) proovis oma teoses “Paläobiologie der Pflanzen” (1942) taastada algse "Ginkyô".
Kindralfeldmarssal (Baieri)

Kindralfeldmarssal (saksa keeles "Generalfeldmarschall") oli Baieri hertsogkonna, Baieri kuurvürstkonna ja Baieri kuningriigi relvajõududes kehtinud auaste.
Niine tänav (Rakvere)

Niine tänav on tänav Rakveres. 
See asub Roodevälja linnaosas Narva ja Tuleviku tänava vahel ning on pikkusega 536 m. Tänav ristub Herne tänavaga, ida pool saavad tänavast alguse Torupilli ja Parmupilli põiktänav.
Piirkond kuulus varem Roodevälja mõisale. 20. sajandi alguses, kui hakkas kujunema hoonestu, oli tänava nimi Konstantini tänav. 1910. aastal ehitati tänava äärde Eesti esimene tärklisevabrik. Linna piiresse arvati Roodevälja koos Konstantini tänavaga 1917. aastal. 1939. aastal, kui toimus tänavanimede eestistamine, sai tänav nimeks Niine.
Haaslava Vooremägi

Haaslava Vooremägi on küngas Kastre vallas Roiu, ja Uniküla vahelisel alal, osalt Päkstes ja osalt Unikülas. Künka absoluutne kõrgus on 123 m ja suhteline kõrgus umbes 50 m.
Mäele on rajatud Vooremäe suusa- ja rahvaspordikeskus.
Vooremäe kujutis on Haaslava valla lipul ja Haaslava valla vapil.
Ristkihtliimpuit

Ristkihtliimpuit (CLT) on puitpaneeltoode, mida valmistatakse täispuidust saematerjalist.
Ristkihtliimpuidu laudadest kihid on lapiti liimitud nii, et iga kihi puidusüü jääb risti eelmisega. Tavaliselt liidetakse kihid sümmeetriliselt, et paneeli välimiste kihtide suunad oleksid samad ning enamasti on kihte paaritu arv, kuid erijuhtudel võib olla neid ka paarisarv – sel juhul arvestatakse siiski sümmeetrilist jaotust. Kihtide risti paigutamine võimaldab paneeli mitmesuunalist kasutamist, kuid enamasti on eri suundades siiski erinevad tugevusnäitajad. Ristkihtliimpuit sarnaneb konstruktsioonilt vineeriga, kuid sellel on märgatavalt paksemad kihid.
Ristkihtliimpuitu (CLT-d) ei tohi segamini ajada liimpuiduga (GLT-ga), mis on toode, mille lamellid on orienteeritud samasuunaliselt.
CLT on väidetavalt tulepüsivuse seisukohalt samaväärne teraskonstruktsioonide või betooniga.
2016. aastal pakuti välja plaan püstitada Stockholmi 40-korruseline ristkihtliimpuithoone ja 100-korruseline torn The Splinter Londonisse. 2016. aasta septembris ehitati maailma esimene suuremõõtmeline torujas rajatis Londoni kolledžis Chelsea College of Arts, kasutades lehtpuidust valmistatud ristkihtliimpuitplaate. 35 meetri kõrguse The Smile'i arhitekt oli Alison Brooks ja tehnilised arvutused tegi Arup koostöös American Hardwood Export Counciliga. Teos loodi London Design Festivali tarbeks. 3852 kuupmeetrist ristkihtliimpuidust koosnev Dalston Lane, mis asub Dalston Square'il, on maailma suurim ristkihtliimpuidust rajatis. See valmis 2017. aastal. 33 meetrit kõrge rajatise ristkihtliimpuidust konstruktsioonilise osa ehitas Ramboll Group A/S.
Ristkihtpuitu saab ideaalselt kasutada seina-, vahelae- ja katusepaneelidena koos muude ehitusmaterjalidega. CLT kihid on omavahel vaheldumisi risti kokku liimitud, mille tulemusena tagatakse suur koormustaluvus kahes suunas. Kihtide arv on alati paaritu. Ristuvad kihid tagavad lukustava efekti, mis tagab plaadi mõõtude väga hea püsivuse niiskuse muutuste korral ja vähendab oluliselt puitmaterjali kuivamise negatiivseid mõjusid.
Ristkihtpuitu kasutati esmakordselt 1990. aastate alguses Saksamaal ja Austrias. Põhjalikke katsetusi materjaliga tehti alles sajandi lõpu poole. Alles 2000. aastatel hakati CLT-d kasutama ja selle omadusi hindama ka mujal Euroopas.
Ristkihtpuit on väga populaarne just elementmajade ehituses.
Tornimägi (Hiiumaa)

Tornimägi on küngas Hiiu maakonnas Hiiumaa vallas Mägipe külas, loodusgeograafiliselt asub Kõpu kõrgustikul. Tornimägi on Lääne-Eesti saarestiku kõrgeim koht. Künka absoluutne kõrgus on 69,3 m. Küngas on nimetatud seal asuva Kõpu tuletorni järgi.
EELK Chicago Esimene kogudus

Chicago Esimene kogudus (E.E.L.K. Chicago Esimene Kogudus, inglise keeles "Estonian First Evangelical Lutheran Church in Chicago, Illinois") on Eesti Evangeeliumi Luteriusu Kiriku kogudus, mis tegutseb Ameerika Ühendriikides Illinoisi osariigis Chicagos. Kogudus kuulus enne 2013. aastast USA Chicago praostkonda ja seejärel USA praostkonda.
Koguduse õpetaja on diakon Gilda Karu. Koguduse esimees on Matti Jaanimägi.
Olav Männi

Olav Männi (19. november 1925 Tallinn – 3. november 1980 Tallinn) oli eesti skulptor. 
Elukäik.
Ta lõpetas 1945. aastal Tartu 5. keskkooli. Õppis Tartu Kõrgemas Muusikakoolis klaverimängu ning 1944–1950 Tartu Riiklikus Kunstiinstituudis Anton Starkopfi ja Johannes Hirve juhendamisel skulptuuri.
1950–1954 oli Männi Leningradis NSV Liidu Kunstiakadeemia Ilja Repini nimelise maali- skulptuuri- ja arhitektuuri instituudi aspirant ja sai kunstiteaduse kandidaadi kraadi (kompositsiooni "M. Kalinin Tallinna tehases" eest). Töötas 1954–1980 Eesti Riikliku Kunstiinstituudi õppejõuna (aastast 1964 dotsent, aastast 1968 professori kohusetäitja; aastast 1977 skulptuurikateedri juhataja). Näitusedebüüdi tegi 1949. aastal õpilastööna valminud "Peet Vallaku portreega". 1951. aastast Kunstnike Liidu liige. 
Looming.
Algul lõi naturalistlikult detailirikkaid figuurikompositsioone, mille üks tuntumaid näiteid on "Vürst Vjatško ja Meelis Tartu kaitsel" (1950). Teos valati 1956 pronksi ning 1980. aastast asub see Kassitoomel Oru tänava äärsel künkal. Varase loomingu laadi jätkab ka nüüdseks kohalt eemaldatud Narva V. I. Lenini monument (1957, pronks, graniit, arhitekt Ilmar Bork). 
1960. aastail valmis Olav Männilt rohkesti figuuriplastikat, sh metallkonstruktsioon "Heinaritsikas" (1963, messing, raud), tahuliste vormidega "Rahutuvid" (1964, kunstkivi, Tartu Kunstimuuseum) ja selge rütmilise ülesehitusega "Monumentaalpropaganda" (1970, pronks, Eesti Kunstimuuseum). 
Korduvalt on kunstnik jäädvustanud liikumismotiive ("Kiigel", 1956, kips). Loonud Eesti esimese mobiili "Karussell" (1967, metall, Eesti Kunstimuuseum). Abstraktsele vormikeelele viitavad "Kompositsioon" (1969, dolomiit) ja "Tilk" (1973, tina, baberiit, Eesti Kunstimuuseum). 
On loonud ka portreeskulptuure: "Voldemar Panso" (1962, kips, Teatri- ja Muusikamuuseum), "Vladimir Alumäe" (1965, kips, EKM), kaksikportree "Vennad" (1971, tinasulam raudarmatuuril, EKM) "Rudolf Tobias" (1973, pronks, EKM) ning Kohtla-Järve monument "Au tööle!" (1967, betoon, dolomiit, arhitekt Udo Ivask).
Cleveland-Ohio kogudus

Cleveland-Ohio kogudus (E.E.L.K. Cleveland-Ohio Kogudus, inglise keeles "Estonian Evangelical Lutheran Church of Cleveland, Ohio") on Eesti Evangeeliumi Luteriusu Kiriku kogudus, mis tegutseb Ohio osariigis Clevelandis. Kogudus kuulus enne 2013. aastast USA Chicago praostkonda ja seejärel USA praostkonda.
Kogudus asutati 26. mail 1951. Enne seda tegutses 1950. aasta novembris asutatud E.E.L.K. Chicago koguduse Clevelandi pihtkond.
Koguduse esimene esimees oli Wilhelm Leetberg. Kogudust teenis pikka aega Elmar Pähn. 
Tänapäeval teenib kogudust Missouri sinodi õpetaja Peeter Pirn. Tänapäeval on koguduse esinaine Karin Ruus.
Tänapäeval peab kogudus aasta jooksul vaid ühe teenistuse: jõulujumalateenistuse.
Eugen

Eugen on mehenimi. Nimi on vanakreeka algupära ja tähendab 'hästisündinu'.
1. jaanuari 2020 seisuga oli Eestis eesnimi Eugen 103 mehel. Eugen on Eestis levikult 643. mehenimi. 
Kõige populaarsem oli eesnimi Eugen vanuserühmas 65–69, kus neid on 10 000 elaniku kohta 1,96, ning Järva maakonnas, kus neid on 10 000 elaniku kohta 1,66. Eugen oli keskmiselt 47 aasta vanune (mediaanvanus oli 51).
Nime Eugen nimepäev on Eestis 17. juuni.
Nimi Eugen on levinud saksa keeleruumis. Selle variandid on inglise Eugene, prantsuse Eugène, hispaania ja itaalia Eugenio, vene Jevgeni (Евгений, Venemaa ametlik transkriptsioon Evgeny), ukraina Evgen (Євген, Ukraina ametlik transkriptsioon Evhen), ungari Jenő, valgevene Javhen (Яўген), poola Eugeniusz jt. Nimest on tuletatud naisenimi Eugenia.
Herbert

Herbert on mehenimi.
Eestis oli 2021. aasta 1. jaanuari seisuga eesnimi Herbert 97 mehel. Herbert oli levikult 670. mehenimi. Herbert oli keskmiselt 51 aasta vanune (mediaanvanus oli 63). Kõige populaarsem oli eesnimi Herbert üle 85-aastaste vanuserühmas.
Leonhard

Leonhard on mehenimi.
Nime Leonhard on pandud ka eestlastele. 1. jaanuari 2021 seisuga oli Eestis eesnimi Leonhard 142 mehel. Leonhard oli Eestis levikult 539. mehenimi. Kõige populaarsem oli eesnimi Leonhard üle 85-aastaste vanuserühmas, kus neid oli 10 000 elaniku kohta 6,95, ning Põlva maakonnas, kus neid oli 10 000 elaniku kohta 3,23. Leonhard oli keskmiselt 49 aasta vanune (mediaanvanus oli 63).
Jarmo

Jarmo on mehenimi.
Eestis oli 2022. aasta 1. jaanuari seisuga eesnimi Jarmo 409 mehel. Jarmo oli populaarsuselt 310. mehenimi. Jarmo oli keskmiselt 29 aasta vanune (mediaanvanus oli 31). Kõige populaarsem oli eesnimi Jarmo vanuserühmas 30–34, kus neid oli 10 000 elaniku kohta 9,18.
Andrei

Andrei (vene Андрей; translitereerituna ka Andrey) on venepärane mehenimi. See on variant nimest Andreas, mille eestipärane variant on Andres.
1. jaanuari 2017 seisuga oli Eestis eesnimi Andrei 7585 mehel. Andrei on Eestis populaarsuselt 4. mehenimi.
Andrei on keskmiselt 66 aasta vanune (mediaanvanus on 71).
Kõige populaarsem on eesnimi Andrei vanuserühmas 35–39, kus neid on 10 000 elaniku kohta 108,13 ning Ida-Viru maakonnas, kus neid on 10 000 elaniku kohta 115,37.
Venemaal translitereeritakse vene nimi Андрей (Andrei) ladina kirjas Andrey. Eestis on seetõttu Andrey levikult 109. mehenimi (1602 sellenimelist 1. jaanuari 2017 seisuga).
Ukrainapärane variant nimest on Андрій, translitereerituna Andrij või Andriy.
Arnold (eesnimi)

Arnold on germaani päritolu mehenimi.
Nimi on saadud germaani tüvede "arn" ('kotkas') ja "vald" ('valitseja, juht') liitmisel.
1. jaanuari 2017 seisuga oli Eestis eesnimi Arnold 642 mehel. Arnold oli Eestis populaarsuselt 232. mehenimi.
Kõige populaarsem on eesnimi Arnold üle 85-aastaste vanuserühmas, kus neid oli 10 000 elaniku kohta 29,78, ning Lääne maakonnas, kus neid oli 10 000 elaniku kohta 9,22. Arnold oli keskmiselt 61 aasta vanune (mediaanvanus oli 66).
2022. aasta 1. jaanuari seisuga oli eesnimi Arnold Eestis populaarsuselt 276. mehenimi ja see oli 484 mehel.
Nimest Arnold on kasutusel lühendatud ja mugandatud vormid Arno, Arndt, Arne, Aarne, Aart jt.
Nime variandid on prantsuse keeles Arnaud, alamsaksa ja hollandi keeles Arent ja Arnt, itaalia keeles Arnoldo, hispaania keeles Arnaldo.
Arnoldil ja selle variantidel on nimepäev mitmes riigis:
Kristian

Kristian on mehenimi.
1. jaanuari 2024. aasta seisuga on eesnimi Kristian 499 mehel. Kristian on populaarsuselt 287. mehenimi. Kristian on keskmiselt 24 aasta vanune (mediaanvanus on 23). Kõige populaarsem on eesnimi Kristian vanuserühmas 10–14, kus neid on 10 000 elaniku kohta 7,09.
Schenectady-Albany kogudus

Schenectady-Albany kogudus on Eesti Evangeeliumi Luteriusu Kiriku kogudus, mis tegutseb New Yorgi osariigis Schenectadys ja Albanys. Enne 16. märtsi 2016 oli kogudus New Yorgi Pauluse Koguduse üks kahest pihtkonnast (New Yorgi Pauluse Koguduse Schenectady-Albany pihtkond).
Kogudus kuulus enne 2013. aastast USA Chicago praostkonda ja seejärel USA praostkonda.
Koguduse õpetaja on diakon William Ilves. Koguduse esinaine on Eve Rebassoo.
Kogudusele andis armulauariistad piiskop Thomas Vaga. Need riistad kuulusid tegevuse lõpetanud Buffalo Pauluse kogudusele.
Eigo

Eigo on mehenimi.
2019. aasta 1. jaanuari seisuga oli eesnimi Eigo Eestis 107 mehel.
Ervin

Ervin on mehenimi.
2018. aasta 1. jaanuari seisuga oli Eestis eesnimi Ervin 556 mehel. Ervin oli populaarsuselt 255. mehenimi. Ervin oli keskmiselt 44 aasta vanune (mediaanvanus oli 50). Kõige populaarsem oli eesnimi Ervin vanuserühmas 55–59, kus neid oli 10 000 elaniku kohta 8,05.
Eesti filmi- ja teleauhinnad

Eesti filmi- ja teleauhinnad (EFTA) on auhinnad parimatele Eesti filmi- ja televisioonitöötajatele.
Esimene EFTA gala toimus 12. märtsil 2017 Nordea Kontserdimajas. Kokku jagati 24 auhinda. Võitjad selgitas välja ekspertide žürii. Auhinnagalat kandis üle Kanal 2. Õhtujuht oli Katariina Tamm.
24. märtsil 2018 toimus teine EFTA gala, mida kandis üle korraga kolm telekanalit: Eesti Televisioon (ETV), Kanal 2 ja TV3. Õhtujuht oli Marta Laan. Välja jagati 29 auhinda.
EFTA galat 2019. aastal juhtis Tõnis Niinemets.
2020. aasta EFTA galal kandideeris kokku 213 teost ja tegijat (filmiauhindadele 113 ja teleauhindadele 100). 3. septembril Alexela Kontserdimajas toimunud üritusel jagati auhindu kokku 30 kategoorias, millest pooled on tele- ja pooled filmikategooriad. Õhtut juhtis Tõnis Niinemets, kes oli ka ise nomineeritud auhinnale parima meelelahutussaate juhi ja parima sarjanäitleja kategoorias.
Oliver

Oliver on mehenimi.
2018. aasta 1. jaanuari seisuga oli Eestis eesnimi Oliver 2453 mehel. Oliver oli populaarsuselt 64. mehenimi. Oliver oli keskmiselt 18 aasta vanune (mediaanvanus oli 13). Kõige populaarsem oli eesnimi Oliver vanuserühmas 5–9, kus neid oli 10 000 elaniku kohta 58,11.
2019. aasta 1. jaanuari seisuga oli Eestis eesnimi Oliver 2538 mehel. Oliver oli populaarsuselt 59. mehenimi.
2018. aastal pandi Eestis eesnimi Oliver 78 vastsündinule.
Friedrich (eesnimi)

Friedrich on saksapärane mehenimi.
2022. aasta seisuga oli see Eestis esinemissageduselt 1688. mehenimi. 1. jaanuari 2022 seisuga oli Eestis eesnimi Friedrich 17 mehel.
Hommik Anuga

"Hommik Anuga" on Eesti Televisiooni jutusaade, kus igas saates on külas päevakajaliste teemadega seotud isikud. Saade on eetris pühapäeviti alates 2015. aasta jaanuarist. Saatejuht on Anu Välba.
Me armastame Eestit

"Me armastame Eestit" on TV3 Eesti-teemaline telemäng. Mängib kaks võistkonda – valge ja sinine, millel on püsivad kaptenid: Peeter Oja, Hannes Võrno, Tõnis Niinemets ja Priit Pius. Küsitakse humoorikaid küsimusi, kuulatakse kodumaiseid laule ja lahendatakse mitmesuguseid ülesandeid. Saatejuht on Eda-Ines Etti. 
Aastatel 2020–2022 kandis mäng nime "Suur pühapäev". Kapteniteks olid Teet Margna ja Kristjan Jõekalda, saatejuht Karl-Erik Taukar. Saade „Suur pühapäev“ põhineb rahvusvaheliselt armastatud formaadil „I Love My Country“.
Roaldi nädal

"Roaldi nädal" oli Kanal 2 sarisaade, mida juhtis Roald Johannson.
2017. aastal sai saade Eesti filmi- ja teleauhindade jagamisel parima uue saate auhinna.
Kuusalurahva Teater

MTÜ Kuusalurahva Teater on Kuusalu vallas tegutsev harrastusteater. 
Teater on alguse saanud Kuusalu rahvamaja näiteringist, mis hiljem kandis nime Kuusalu näitering Latern. Praegust nime kannab teatritrupp alates 2011. aastast, mil lavastajana asus tööle Tõnu Tamm.
Harrastusteatrit on Kuusalu kihelkonnas tehtud alates 1884. aasta küünlapäevast, mil Haras lavastati saksa keelest tõlgitud ja mugandatud näidend „Kosja kaup“. Regulaarselt hakati Kuusalu kihelkonnas näitemängu õppima 1892. aastast, kui alustas tööd Kuusalu Muusikaselts. Esineti peamiselt Tsitre mõisa suveteatris, mis muutus 20. sajandi alguses tegutsenud seltside armastatuimaks pidude kor­ral­damise kohaks.
Kuusalu rahvamajas on näitemängu peaaegu katkematult harrastatud alates maja valmimisest 1905. aastal. Kuusalurahva Teater peab enda sünnihetkeks aga 1996. aastat, mil pärast pikemat pausi Ellu Puudisti juhendamisel lavastati Dario Fo näitemäng "Iga varas pole suli". Kokku valmis Ellu Puudisti käe all kolm lavastust. Lisaks eespoolmainitule veel ka Erich Bergmani “Hüpe abiellu” ning William Somerset Maughami ainetel valminud “Elu tõsiasjad”, mille instseneeris lavastaja ise.
Aastatel 1999–2012 oli trupi lavastaja Vendo Peebo, kelle käe all valmis kokku 17 lavastust. Enim tunnustust pälvis Vendo Peebo lavastatud Jaan Võõramaa (Dajan Ahmet) draama “Mamma”, millega võideti festivalidel mitmeid auhindu.
Lisaks Ellu Puudistile ja Vendo Peebole on trupiga lavastanud Samima Kallionsivu (Merivoo), Õie Alt ja Eneli Sepp.
Teatri tänapäev.
2011. aastal asus Kuusalurahva Teatrit juhendama Tõnu Tamm. Tema käe all valminud lavastusi:
Roald Johannson

Roald Johannson (sündinud 5. märtsil 1979) on eesti saatejuht ja teleajakirjanik.
Ta lõpetas 1997. aastal Tallinna Ühisgümnaasiumi ja 2002. aastal Akadeemia Nord.
Ema (film 2015)

"Ema" on 2016. aastal valminud Eesti mängufilm.
2016. aastal käis filmi Eesti kinodes vaatamas 7513 inimest.
Izrail Gelfand

Izrail Moissejevitš Gelfand (vene keeles Израиль Моисеевич Гельфанд; inglise keeles "Israil M. Gelfand"; 2. september (vkj 20. august) 1913 Tiraspoli maakond, Hersoni kubermang – 5. oktoober 2009 New Brunswick, New Jersey) oli juudi päritolu Nõukogude Liidu ja Ameerika Ühendriikide matemaatik. 
Ta töötas 1991. aastast Rutgersi ülikoolis professorina. Ta on andnud märkimisväärse panuse paljudes matemaatika harudes, sealhulgas rühmateoorias, funktsionaalanalüüsis ja topoloogias. Tal on ka uurimusi neurofüsioloogia ja kliinilise meditsiini alal.
1994. aastal sai Izrail Gelfand MacArthuri fondilt MacArthuri stipendiumi. Üks tema õpilasi on Maksim Kontsevitš.
Haridus- ja töökäik.
1931. aastast hakkas Gelfand külastama Moskva Riiklikus Ülikoolis õhtuseid matemaatikaloenguid. Mõne aja pärast võeti ta tööle Keemiatehnoloogia instituudi matemaatikakateedrisse assistendiks. Kuigi kõrghariduse diplom jäi tal formaalselt saamata, võeti ta 1932. aastal MRÜ-sse õppejõuna tööle, ühtlasi õppis ta aastatel 1932–1935 aspirantuuris Andrei Kolmogorovi juhendamisel. Ta kaitses 1935. aastal teaduste kandidaadi kraadi väitekirjaga "Абстрактные функции и линейные операторы". 1940. aastal sai ta füüsika-matemaatikadoktori kraadi.
Aastatel 1935–1939 töötas Gelfand Moskva Riiklikus Ülikoolis dotsendina ja 1941–1990 professorina. Ühtlasi oli ta 1953. aastast NSV Liidu Teaduste Akadeemia Keldõši-nimelise Rakendusmatemaatika Instituudi soojusüleande osakonna juhataja.
1989. aastal asus ta elama USA-sse. Aastatel 1989–1990 oli ta külalisprofessor Harvardi Ülikoolis ja 1990. aastal Massachusettsi Tehnoloogiainstituudis. 1991. aastast töötas ta Rutgersi ülikoolis professorina.
Isiklikku.
Gelfandi esimene abikaasa Zoja Šapiro (suri 2013. aastal USA-s) oli Moskva Riikliku Ülikooli matemaatikadotsent. Nende pojad on matemaatik Sergei Gelfand ja bioloog Vladimir Gelfand. 
Izrail Gelfandi teine abikaasa Tatjana Gelfand on töötanud matemaatika õppejõuna Rutgersi ülikoolis. Bioinformaatik Mihhail Gelfand on Izrail Gelfandi lapselaps. 
Izrail Gelfand oli taimetoitlane. 2000. aastal võttis ta omaks veganluse eluviisi.
(Si Si) Je Suis un Rock Star

"(Si Si) Je Suis un Rock Star" on Rolling Stonesi basskitarristi Bill Wymani soolosingel. Singli avaldas 1981. aasta juulis sõltumatu plaadifirma A&amp;M Records. Laul on ka samal aastal ilmunud Wymani omanimelisel albumil "Bill Wyman". 
Algselt salvestas Wyman laulu demo Ian Dury jaoks, kuid demo Duryni ei jõudnudki ning nii lauldi lugu Wymani plaadile Wymani enda esituses. Laulus kasutab ta muuseas ka aktsenti, mida ta ise nimetas kokni prantsuse keeleks. 
Laulu kõrgeim koht Briti singliedetabelis oli 14. Kokku püsis singel Top 40 hulgas 9 nädalat.
Laulud.
Kõikide laulude autor on Bill Wyman
Mihhail Gelfand

 
Mihhail Gelfand (vene keeles Михаил Сергеевич Гельфанд "Mihhail Sergejevitš Gelfand‎‎"; sündinud 25. oktoobril 1963) on juudi päritolu Venemaa bioinformaatik.
Ta töötab Moskva Riiklikus Ülikoolis professorina. Tema teadushuvid on seotud võrdleva genoomika, metagenoomika, geenide ja valkude metabolismi, alternatiivse splaissimise ning DNA järjestuse statistiliste iseärasuste uurimisega.
Ta on osa võtnud kodanikuliikumisest. 2012. aasta oktoobris valiti ta Venemaa opositsiooni Koordinatsiooninõukogusse.
Haridustee ja töökäik.
Ta on lõpetanud Moskva Riikliku Ülikooli mehaanika-matemaatika teaduskonna. Ta kaitses 1993. aastal Venemaa Teaduste Akadeemia Teoreetilise ja Eksperimnentaalse Biofüüsika Instituudis füüsika-matemaatikakandidaadi kraadi biofüüsika alal väitekirjaga "Предсказание сайтов сплайсинга и белок-кодирующих областей в ДНК высших эукариот" (juhendaja Semjon Gindikin). Doktoritöö tegi ta molekulaarbioloogias ja kaitses 1998. aastal Geneetika ja selektsiooni teaduslikus uurimisinstituudis väitekirja "Компьютерный анализ и предсказание функциональных особенностей последовательностей ДНК".
2007. aastal anti talle professori teaduslik kutse bioinformaatika alal.
Ta töötab Moskva Riiklikus Ülikoolis 2002. aastal loodud bioinseneriteaduse ja bioinformaatika teaduskonnas professorina. Ühtlasi on ta Venemaa Teaduste Akadeemia Harkevitši-nimelise informatsiooniinstituudi üks neljast asedirektorist teaduse alal.
Isiklikku.
Tema isa Sergei Gelfand on matemaatik, kes tegutseb USA-s kirjastajana, bioloogist onu Vladimir Gelfand on Northwesterni Ülikooli professor. Mihhail Gelfandi vanaisa Izrail Gelfand oli Rutgersi ülikooli professor.
Karol

Karol on eesnimi, mida kasutatakse peamiselt mehenimena, kuid harva ka naisenimena.
1. jaanuari 2018 seisuga oli Eestis eesnimi Karol 108 mehel ja 26 naisel. Karol on Eestis populaarsuselt 610. mehenimi ja 1558. naisenimi.
Kõige populaarsem oli eesnimi Karol vanuserühmas 35–39, kus neid oli 10 000 elaniku kohta 3,05 ning Põlva maakonnas, kus neid oli 10 000 elaniku kohta 2,34. Karol oli keskmiselt 29 aasta vanune (mediaanvanus oli 31).
EELK Buffalo Pauluse kogudus

Buffalo Pauluse kogudus (inglise keeles "Estonian St. Paul Evangelical Lutheran Church in Buffalo, New York") oli Eesti Evangeeliumi Luteriusu Kiriku kogudus, mis tegutseb New Yorgi osariigis Buffalos. Kogudus kuulus enne 2013. aastat USA Chicago praostkonda ja seejärel USA praostkonda.
Kogudus asutati 1952. 1950. aastatel oli koguduses 400 liiget. 1980. aastatel langes liikmete arv 90-ni. 
2014 oli koguduse esimees Edgar Zirna.
Koguduse pastoreid.
Koguduse pastoreid:
Vitali

Vitali (vene Виталий, ukraina Віталій) on idaslaavi mehenimi. See on mugandatud ladina nimest Vitalis.
Vitali hüüdnimena on kasutusel nt Vitalik, Vitja, Vitalka, Vitalenka, Vitasja, Vitaša, Vitulik, Vitjulja.
2022. aasta 1. jaanuari seisuga oli Eestis eesnimi Vitali 2259 mehel. Vitali oli populaarsuselt 74. mehenimi.
Ivan

Ivan on venepärane mehenimi.
1. jaanuari 2017 seisuga oli Eestis eesnimi Ivan 3335 mehel. Ivan on Eestis populaarsuselt 38. mehenimi. Nime Ivan kandja on Eestis keskmiselt 45 aasta vanune (mediaanvanus on 46).
Richard

Richard (hääldub [r'ihhard] või [r'itšard]) on mehenimi.
Eestis oli eesnimi Richard 2022. aasta 1. jaanuari seisuga 993 mehel. Richard oli populaarsuselt 166. mehenimi. Richard oli keskmiselt 20 aasta vanune (mediaanvanus oli 15). Kõige populaarsem oli eesnimi Richard vanuserühmas 10–14, kus neid oli 10 000 elaniku kohta 21,91.
Jan (eesnimi)

Jan on mehenimi.
1. jaanuari 2021 seisuga oli Eestis eesnimi Jan 813 mehel. Jan oli Eestis levikult 200. mehenimi. Jan oli keskmiselt 31 aasta vanune (mediaanvanus oli 32). Kõige populaarsem oli eesnimi Jan vanuserühmas 20–24, kus neid oli 10 000 elaniku kohta 11,19 ning Saare maakonnas, kus neid oli 10 000 elaniku kohta 8,04.
Õlisalvei seemned

Õlisalvei seemned (inglise keeles "chia seeds") ehk tšiiaseemned pärinevad õistaime õlisalvei viljadest. Õlisalvei kuulub huulõieliste sugukonda. Õlisavei on pärit Lõuna-Ameerikast, kus seda kasvatati juba eelajaloolistel aegadel. 
Mehhikos asteekide juures oli õlisalvei koguni nii hinnatud taim, et sellele pühendati iga-aastaseid pidustusi. Kolumbuse vallutuste järel vajus tšiiaseemnete tarvitamine unustuse hõlma, kuna hispaania vallutajad keelasid pärismaalastel selle rituaalse tähendusega taime kasvatamise.
Kirjeldus.
Tšiiaseemed on toitainete sisalduse poolest linaseemnetest väärtuslikumad. Neid kutsuti indiaani jooksjate toiduks, sest seemned annavad palju energiat ning kaitsevad organismi vedeliku kaotuse eest. Tšiiaseemned sisaldavad suures koguses oomega-3-rasvhappeid, antioksüdante, k.a. kvertsetiini, kiudaineid, kaltsiumi, magneesiumi, fosforit, rauda ja boori.
Tšiiaseemnetes on 64% oomega-3- ja 19% oomega-6-rasvhappeid. Võrdluseks, linaseemnetes on need arvud vastavalt 58% ja 15%. Kahtlemata on nii tšiia- kui ka linaseemned suurepärased oomega-3 allikad, kuid tšiias on suurem mineraalainete sisaldus: nad sisaldavad 631 milligrammi kaltsiumi ja 466 mg magneesiumi 100 grammi seemnete kohta (linaseemnetes on vastavalt 199 mg kaltsiumi ja 362 mg magneesiumi).
Pole leitud tõendeid, et tšiiaseemnete kasutamine avaldaks mõju retseptiravimite toimele.
Kasutamine toidus.
Tšiiaseemneid kasutatakse mitmesugustes toitudes: smuutides, hommikuhelvestes, energiabatoonides, jogurtis, tortiljades ning ka pagaritoodetes. 2009. aastal lubas Euroopa Liit kasutada tšiiaseemneid kuni 5% leiva-saiatoodete kogu massist. Iraanis kasutatakse tšiiaseemneid šerbeti serveerimisel. Tšiiaseemnetest tehakse ka želatiinisarnast ainet.
Dekoratiivne kasutus.
1970. aastatel levis Ameerika Ühendriikides savikujukeste müük, mille peal olevaid õlisalvei seemneid kastes ja kasvatades sirgusid õlisalveitaimed.
EELK Baltimore'i ja Washingtoni kogudus

Baltimore'i ja Washingtoni kogudus oli EELK USA praostkonna kogudus, mis tegutses Baltimore'is ja Washingtonis. Enne 1982 olid Baltimore'i kogudus (asutatud 1948) ja Washingtoni kogudus (asutati 1949) eraldi.
Koguduse tegevus otsustati lõpetada juunis 2024 ja viimane jumalateenistus toimus 22. septembril 2024 Baltimore'i Püha Markuse kirikus.
Hugo (eesnimi)

Hugo on mehenimi.
Eestis oli 1. jaanuari 2018 seisuga eesnimi Hugo 828 mehel. Hugo on Eestis populaarsuselt 197. mehenimi. Kõige populaarsem on eesnimi Hugo vanuserühmas 0–4, kus neid on 10 000 elaniku kohta 37,18 ning Tartu maakonnas, kus neid on 10 000 elaniku kohta 8,32. Hugo oli keskmiselt 22 aasta vanune (mediaanvanus oli 8). 1. jaanuari 2020 seisuga oli eesnimi Hugo Eestis 946 mehel, see oli populaarsuselt 172. nimi.
2022. aasta 1. jaanuari seisuga oli eesnimi Hugo Eestis 1062 mehel. Hugo oli populaarsuselt 156. mehenimi. Hugo oli keskmiselt 17 aasta vanune (mediaanvanus oli 8).
2025. aasta 1. jaanuari seisuga on eesnimi Hugo Eestis 1208 mehel. Hugo on populaarsuselt 147. mehenimi. Hugo oli keskmiselt 15 aasta vanune (mediaanvanus oli 9).
Lätis oli 2021. aasta 30. juuni seisuga eesnimi Hugo 688 inimesel.
Viktor

Viktor on mehenimi, mis on variant ladinakeelsest nimest Victor ('võitja', 'vallutaja').
Viktorist on tuletatud naisenimi Viktoria. 
Viktori nimepäev on 22. märts.
Muud tähendused.
Nimi Viktor tähendab ka taibukat, kiire reaktsiooniga inimest ja rahapillaja. Kergemeelset, kellel võivad tekkida probleemid suhetes naistega. Populaarset ja sõnaosavat, inimest, kes kaldub liialdama magusate roogade ja alkoholiga. 
Nime levik Eestis.
2018. aasta 1. jaanuari seisuga on eesnimi Viktor 5837 mehel. Viktor on populaarsuselt 10. mehenimi. Vanim Viktor on üle 85-aastaste vanuserühmas, noorim 0–4-aastaste vanuserühmas. Viktor on keskmiselt 55 aasta vanune (mediaanvanus on 59). Kõige populaarsem on eesnimi Viktor vanuserühmas 60–64, kus neid on 10 000 elaniku kohta 111,83. Kõige rohkem on eesnimega Viktor sündinuid märtsis, kokku 547. Kõige populaarsem on eesnimi Viktor Ida-Viru maakonnas, kus neid on maakonna 10 000 elaniku kohta 75,30.
Frank (eesnimi)

Frank on mehenimi.
2025. aasta 1. jaanuari seisuga on eesnimi Frank Eestis 255 mehel.
Juusadiantum

Juusadiantum ("Adiantum capillus-veneris") on adiantumiliste sugukonda adiantumi perekonda kuuluv sõnajalgtaim.
Ta on levinud kõikides soojade kliimaga paikades maailmas, enamasti parasvöötmest kuni troopilise kliimaga aladeni, kus on kõrge õhuniiskus: Lõuna-Euraasias, Põhja-Aafrikas ning Lõuna- ja Kesk-Ameerikas. Euroopas võib teda leida Vahemere maadest Alpide lõunaosa ja Lõuna-Inglismaani.
Juusadiantum kasvab niiskes ja varjulisel liivasel pinnasel, liivsavil või lubjakivil paljudes kasvukohtades, sealhulgas vihmametsas, võsamaal, laialehistes- ja okasmetsades ning kaljudel, sageli jõgede või järvede astangutel. Sobivas kasvukohas kasvab arvukalt.
Juusadiantum kasvab 15–30 cm kõrguseks. Lehed, need meenutavad mõneti hõlmikpuulehti, on kaheli-kolmetised, pikkus kuni 50 cm. Juusadiantumi värskeid või kuivatatud lehti juusadiantumi ürti ("Capilli veneris herba"), harvemini koos juurikate ja juurtega, on kasutatud rahvameditsiinis.
See on vastupidav ilutaim, mis sobib ka niiskesse jahedasse ruumi.
Baltimore'i Markuse kogudus

Baltimore'i Markuse kogudus (inglise keeles "St. Mark Estonian Evangelical Lutheran Church of Baltimore") oli E.E.L.K. kogudus, mis tegutses 1951–1982 Marylandi osariigis Baltimore'is.
Kogudus asutati 11. märtsil 1951 ja algul kuulus sinna 120 liiget. Kogudus tegutses kuni 1982, mil Baltimore'i ja Washingtoni koguduse liitmisel moodustati Baltimore'i ja Washingtoni kogudus. 
Koguduse pastoreid.
Koguduse pastoreid:
Washingtoni Markuse kogudus

Washingtoni Markuse kogudus oli E.E.L.K. kogudus, mis tegutses aastatel 1949–1982 Washingtonis.
Kogudus asutati 1949. Kogudus tegutses kuni 1982, mil Baltimore'i ja Washingtoni koguduse liitmisel moodustati Baltimore'i ja Washingtoni kogudus.
Seattle kogudus

Seattle kogudus on EELK USA praostkonna kogudus, mis tegutseb Washingtoni osariigis Seattle'is.
Koguduse õpetaja on abipraost Hendrik Laur. Koguduse esimees on Leo Hannibal.
Koguduse jumalateenistused toimuvad enamasti Seattle'is asuvas Läti Luteri Kirikus.
Viru tänav (Rakvere)

Viru tänav on tänav Rakveres Õpetaja Heinamaa linnaosas.
Viru tänav on 747 meetri pikkune. See paikneb Vabaduse ja Saueaugu tänava vahel, ristudes ka Vee ja Karja tänavaga. Tänava lõunapoolne ots on tupiktee, mis ulatub Lepiku linnaossa, ristudes Oru tänavaga.
Eelmisel sajandivahetusel kandis tänav Kapsa tänava nime, sest tänavast ida poole jääval maa-alal kuni Vabaduse (tolleaegse nimega Suur-Põllu) tänavani asusid Rakvere garnisoni sõdurite kapsapõllud. 1930. aastatel ajakohastas linnavalitsus tänava nime Viru tänavaks.
Aadressil Viru 19 elas aastatel 1918–1938 väikeses puitelamus kirjanik Jakob Liiv. Ta oli aastatel 1919–1921 Rakvere linnapea ning 1930. aastate teisel poolel Rakvere teatrimaja ehitamise eestvõtja.
Michigan-Detroidi kogudus

Michigan-Detroidi Kogudus on EELK kogudus, mis tegutseb 1950. aastast USA-s Michigani osariigis Detroitis.
Kogudus asutati 13. augustil 1950 õpetaja Johan Sõmeri eestvõttel. 
1959 oli koguduses rekordarv ehk 220 liiget. 1980 oli koguduses 110 liiget.
Alates 1990. aastatest oli koguduse õpetaja Kersti Kimmel. 2012 oli koguduse õpetaja Nelli Vahter, kes käis seal Chicagost.
Tõusu tänav (Rakvere)

Tõusu tänav on tänav Rakveres Vanalinna linnaosas.
Tänav, mis on 551 meetrit pikk ja keskmiselt 11 meetrit lai, saab alguse Pikalt tänavalt. Sealt tõuseb see Vallimäe oosile ja suundub seejärel langusega loode suunas läbi Vallimäe tee 5 kinnistu Vallikraavi tänavani. Tänav ristub põhja poolt Vallimäe teega, mis on jalgtee ja viib Vallimäe vabaõhukeskusse ning Rakvere ordulinnusse. Seejärel ristub ta Tammetõru tänava ja Annemäe teega.
Tänava ajalooline nimi 19. sajandi teisest poolest oli Palvemaja tänav, kuna seal paiknes 1865. aastast vennastekoguduse palvemaja. Sellel kohal (Tõusu tn 13) asub nüüd postmodernistlik ridaelamu, mille arhitektuurne lahendus on koostatud endise palvemaja motiividel arhitektuuribüroos Künnapu &amp; Padrik. 1950. aastal nimetati tänav Tõusu tänavaks. 
Tõusu 2 krundile ehitatud puitelamu kuulus Adoffite perekonnale. Perepoeg Ferdinand Gustav Adoff (1890–1938) oli ehitusinsener, kes projekteeris Rakverre rohkesti kauneid hooneid: turuhoone, pangahooned, linnahaigla, käsitööliste seltsimaja jne.
Tõusu tänav 3 krundil paikneb majake, kus elas ärkamisaja luuletaja ja näitekirjanik Peeter Jakobson.
Tõusu 7 asuvas elamus elas 1920.–1930. aastatel Viru esimene maavanem, Eesti vabariigi sõjaminister ja Riigikogu liige Mihkel Juhkam.
Tõusu tänav õigustab oma nime, olles Rakvere linna üks suurema kaldega tänavaid – tõus 7,5%. Tänava kõrgeim punkt on 99 meetrit üle merepinna, mis on suurim kõrgus Rakvere tänavatel.
Detroidi Eesti Haridusselts &quot;Kodu&quot;

Detroidi Eesti Haridusselts "Kodu" on Ameerika eestlaste haridusselts, mis tegutseb 1926. aastast USA-s Michigani osariigis Detroitis. Seltsi eesmärk on ühendada piirkonna eestlasi, hoida alal eestlust ja viljeleda eesti kultuuri.
Seltsi asutasid 17. oktoobril 1926 kakskümmend viis eestlasest asutajaliiget.
Seltsil oli oluline roll 1944. aasta suure põgenemisega USAsse jõudnud eestlaste abistamisel.
Seltsi esinaine on Ingrid Peil.
Oskar

Oskar on mehenimi.
1. jaanuari 2023 seisuga oli Eestis eesnimi Oskar 1649 mehel. Oskar on Eestis levikult 104. mehenimi. 
1. jaanuari 2019 seisuga oli Eestis eesnimi Oskar 1420 mehel. Oskar oli Eestis levikult 127. mehenimi.
Kõige populaarsem oli eesnimi Oskar vanuserühmas 5–9, kus neid oli 10 000 elaniku kohta 42,9 ning Saare maakonnas, kus neid oli 10 000 elaniku kohta 18,34. Oskar oli keskmiselt 16 aasta vanune (mediaanvanus oli 10).
Eesti Vabadusvõitlejate Ühing

Eesti Vabadusvõitlejate Ühing on tegutsenud mitmes riigis:
Vladimir (eesnimi)

Vladimir (vene Владимир) on venepärane mehenimi.
2017. aasta seisuga oli see Eestis populaarsuselt 2. mehenimi. 1. jaanuari 2017 seisuga oli Eestis eesnimi Vladimir 11508 mehel. Vladimir oli keskmiselt 56 aasta vanune (mediaanvanus oli 59).
Kõige populaarsem oli eesnimi Vladimir vanuserühmas 60–64, kus neid oli 10 000 elaniku kohta 239,69 ning Ida-Viru maakonnas, kus neid oli 10 000 elaniku kohta 216,94.
2024. aasta 1. jaanuari seisuga oli Eestis eesnimi Vladimir 9731 mehel. Vladimir oli populaarsuselt 3. mehenimi. Kõige populaarsem oli eesnimi Vladimir vanuserühmas 70–74, kus neid oli 10 000 elaniku kohta 211,63.
Vladimiri hellitusnimed on Volodja, Vova, Vlad, Vladik, Vovik jt.
Nime ukrainapärane variant on Володимир (Volodõmõr või Volodymyr) ja valgevenepärane variant Уладзімір (Uladzimir).
Eesti Vabadusvõitlejate Ühing Michiganis

Eesti Vabadusvõitlejate Ühing Michiganis oli Ameerika eestlaste 1955-2007 Michiganis tegutsenud ühing. 
Ühingu esimene esimees oli Ilmar Heinaru.
Ühing osales Ikestatud Rahvuste Komitee ja Balti Komitee Michiganis tegevuses.
Selts lõpetas tegevuse pärast ühingu peakoosolekut 19. mail 2007, kuna ühingu põhikirjajärgne eesmärk oli täidetud: Eesti oli vabaks saanud.
Igor (eesnimi)

Igor (vene "Игорь", ukraina "Ігор", valgevene "Игар") on venepärane mehenimi.
Nimi on mugandus varjaagide nimest Ingvar või Yngvar.
1. jaanuari 2017 seisuga oli Eestis eesnimi Igor 6348 mehel ja see oli Eestis populaarsuselt 8. mehenimi. 2021. aasta 1. jaanuari seisuga oli Eestis eesnimi Igor 6185 mehel ja see oli populaarsuselt 9. mehenimi.
Kõige populaarsem on eesnimi Igor vanuserühmas 50–54, kus neid on 10 000 elaniku kohta 135,31 ning Ida-Viru maakonnas, kus neid on 10 000 elaniku kohta 102,04. Igor on keskmiselt 45 aasta vanune (mediaanvanus on 48).
Sloveenias on Igor populaarsuselt 27. mehenimi. Seda kannab 8374 sloveeni ehk 0,82% Sloveenia meestest.
Brent (eesnimi)

Brent on inglise päritolu mehenimi.
2019. aasta 1. jaanuari seisuga oli Eestis eesnimi Brent 42 mehel. Brent on Eestis populaarsuselt 966. mehenimi.
Indro

Indro on mehenimi.
2019. aasta 1. jaanuari seisuga oli eesnimi Indro Eestis 18 mehel.
Maksim

Maksim (vene, ukraina Максим) on venepärane mehenimi. ukrainapärane variant on Maksym, eesti transkriptsioonis Maksõm.
Seisuga 2019. aasta 1. jaanuar oli Eestis eesnimi Maksim 4015 mehel. Maksim oli Eestis populaarsuselt 23. mehenimi.
2023. aasta 1. jaanuari seisuga on eesnimi Maksim 4261 mehel. Maksim oli populaarsuselt 18. mehenimi.
2023. aasta 1. jaanuari seisuga oli Eestis eesnimi Maksym 764 mehel. Maksym oli populaarsuselt 214. mehenimi.